Komission tiedonanto - Luonnos komission asetukseksi Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen



Virallinen lehti nro C 089 , 28/03/2000 s. 0015 - 0022



Luonnos komission asetukseksi Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen (2000/C 89/08) Kehotus esittää huomautuksia luonnoksesta komission asetukseksi, joka koskee EY:n perustamissopimuksen 87 ja 88 artiklan soveltamista pienille ja keskisuurille yrityksille myönnettävään valtiontukeen. Asianomaiset voivat esittää huomautuksensa kuukauden kuluessa tämän asetusluonnoksen julkaisemisesta. Huomautukset on lähetettävä osoitteeseen: Euroopan komissio Kilpailun pääosasto Linja G Rue de la Loi/Wetstraat 200 B - 1049 Bruxelles/Brussel F. (32-2) 296 98 13. Luonnos komission asetukseksi Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisön peustamissopimuksen 92 ja 93 artiklan soveltamisesta tiettyihin valtion monialaisen tuen muotoihin 7 päivänä toukokuuta 1998 annetun neuvoston asetuksen (EY) N:o 994/98(1) ja erityisesti sen 1 artiklan a kohdan i alakohdan ja b kohdan, on julkaissut luonnoksen täksi asetukseksi(2), on kuullut neuvoa-antavaa valtiontukikomiteaa, sekä katsoo seuraavaa: (1) Asetuksella (EY) N:o 994/98 komissio valtuutetaan säätämään perustamissopimuksen 87 artikalan mukaisesti, että pienille ja keskisuurille yrityksille myönnetty tuki soveltuu yhteismarkkinoille ja vapautetaan perustamissopimuksen 88 artiklan 3 kohdassa määrätystä ilmoitusvelvollisuudesta. (2) Asetuksella (EY) N:o 994/98 komissio valtuutetaan myös säätämään perustamissopimuksen 87 artiklan mukaisesti, että tuki, joka on komission kunkin jäsenvaltion osalta alueellisen tuen myöntämistä varten hyväksymän kartan mukaista, soveltuu yhteismarkkinoille ja vapautetaan perustamissopimuksen 88 artiklan 3 kohdassa määrätystä ilmoitusvelvollisuudesta. (3) Komissio on soveltanut perustamissopimuksen 87 ja 88 artiklaa tukialueille ja niiden ulkopuolelle sijoittautuneisiin pieniin ja keskisuuriin yrityksiin monissa päätöksissä ja se on myös tuonut julki asiaa koskevan politiikkansa, viimeksi pienten ja keskisuurten yritysten valtiontukia koskevissa yhteisön suuntaviivoissa(3) ja alueellisia valtiontukia koskevissa suuntaviivoissa(4). Sen huomattavan kokemuksen perusteella, joka komissiolla on mainittujen artiklojen soveltamisesta pieniin ja keskisuuriin yrityksiin, ja komission näiden määräysten nojalla laatimien pieniä ja keskisuuria yrityksiä ja aluetukea koskevien yleisten tekstien perusteella on asianmukaista, että komissio käyttäisi asetuksessa (EY) N:o 994/98 annettuja toimivaltuuksia tehokkaan valvonnan varmistamiseksi ja yksinkertaistaakseen hallintoa heikentämättä komission harjoittamaa seurantaa. (4) Pienillä ja keskisuurilla yrityksillä on ratkaiseva asema työpaikkojen luomisessa ja yleisemmin yhteiskunnallisen vakauden ja talouden elinvoimaisuuden edistäjinä. Markkinoiden puutteellinen toiminta voi kuitenkin rajoittaa niiden kehittymistä. Niillä on usein vaikeuksia saada pääomaa tai luottoa, koska eräät rahoitusmarkkinat välttävät riskinottoa ja pk-yritykset pystyvät tarjoamaan vain rajallisia vakuuksia. Niiden resurssien vähäisyys voi myös rajoittaa niiden mahdollisuuksia hankkia tietoja varsinkin uudesta teknologiasta ja mahdollisista markkinoista. Ottaen huomioon nämä seikat tämän asetuksen soveltamisalaan kuuluvan tuen tarkoituksena tulisi olla pk-yritysten taloudellisen toiminnan kehittämisen edistäminen, jos tuki ei muuta kaupankäynnin edellytyksiä yhteisen edun kanssa ristiriitaisella tavalla. (5) Tällä asetuksella olisi myönnettävä poikkeus jokaiselle yksittäiselle tuelle, joka täyttää kaikki tässä asetuksessa vahvistetut asiaa koskevat vaatimukset, ja jokaiselle tukiohjelmalle, jos kaikki tällaisen järjestelmän osana myönnettävät tuet täyttävät tässä asetuksessa vahvistetut asiaa koskevat vaatimukset. Tehokkaan valvonnan varmistamiseksi ja hallinnon yksinkertaistamiseksi heikentämättä kuitenkaan komission harjoittamaa seurantaa, tukiohjelmiin ja niiden ulkopuolella myönnettyihin yksittäisiin tukiin olisi liityttävä nimenomainen viittaus tähän asetukseen. (6) Rajoittamatta tiettyihin aloihin kuten laivanrakennusta ja terästeollisuutta koskeviin valtiontuen alalla annettuihin asetuksiin ja direktiiveihin sisältyvien erityissääntöjen soveltamista, tätä asetusta ei tulisi soveltaa maatalouteen ja kalastukseen. (7) Kilpailun vääristymistä mahdollisesti aiheuttavien erojen poistamiseksi, pieniä ja keskisuuria yrityksiä koskevien yhteisön ja kansallisten eri aloitteiden yhteensovittamisen helpottamiseksi ja hallinnollisen selkeyden ja oikeusvarmuuden vuoksi tässä asetuksessa tarkoitetun pienten ja keskisuurten yritysten määritelmän olisi oltava sama kuin pienten ja keskisuurten yritysten määritelmästä 3 päivänä huhtikuuta 1996 annetussa komission suosituksessa 96/280/EY(5) esitetty määritelmä, jota on käytetty myös pienten ja keskisuurten yritysten valtiontukea koskevissa yhteisön suuntaviivoissa(6). (8) Komission vakiintuneen käytännön mukaisesti ja jotta voidaan varmistaa, että tuki on suhteutettua ja rajattu välttämättömään määrään, raja-arvot on ilmaistava mieluummin tuen osuutena tukikelpoisista kustannuksista kuin tuen enimmäismäärinä. (9) Sen määrittämiseksi, soveltuuko tuki tämän asetuksen nojalla yhteismarkkinoille, on tarpeen ottaa huomioon tuen intensiteetti ja näin ollen tuen määrä avustusekvivalentteina ilmaistuna. Useissa erissä maksettavan ja edullisena lainana myönnetyn tuen avustusekvivalentin laskeminen edellyttää tuen myöntämishetkellä sovellettavan markkinakoron käyttämistä, Valtiontukisääntöjen yhdenmukaisen, avoimen ja yksinkertaisen soveltamisen vuoksi tässä asetuksessa tarkoitettuna markkinakorkona olisi pidettävä viitekorkoa edellyttäen, että edullisen lainan ollessa kyseessä laina on taattu tavanomaisin vakuuksin eikä siihen liity epätavallista riskiä. Viitekorkoina olisi käytettävä komission objektiivisten perusteiden pohjalta määräajoin vahvistamia ja Euroopan yhteisöjen virallisessa lehdessä ja Internetissä julkistettuja viitekorkoja. (10) Ottaen huomioon pienten yritysten ja keskisuurten yritysten väliset erot pienille yrityksille ja keskisuurille yrityksille olisi vahvistettava eri enimmäisintensiteetit. (11) Komission kokemusten perusteella tuen enimmäisintensiteetit olisi vahvistettava tasolle, joka johtaa asianmukaiseen tasapainoon kilpailun vääristymisen minimoimista tuetulla alalla koskevan tavoitteen sekä pienten ja keskisuurten yritysten liiketoiminnan kehittämisen edistämistä koskevan tavoitteen välillä. (12) On asianmukaista säätää lisäedellytyksiä, jotka kaikkien tämän asetuksen nojalla poikkeuksen saavien tukijärjestelmien tai yksittäisten tukien olisi täytettävä. Ottaen huomioon perustamissopimuksen 87 arktiklan 3 kohdan c alakohdan tällaisen tuen ainoana vaikutuksena ei yleensä saa olla sellaisten toimintakustannusten jatkuva tai määräaikainen vähentäminen, joista tuensaaja tavallisesti joutuu vastaamaan, ja tuen on oltava suhteutettu voitettavana oleviin haittoihin yhteisön edun mukaisiksi katsottujen sosiaalis-taloudellisten etujen turvaamiseksi. Näiden seikkojen perusteella on aiheellista rajata tämän asetuksen soveltamisalaan kuuluva tuki tiettyjen aineellisten ja aineettomien investointien, tiettyjen tuensaajille tarjottujen palvelujen ja tiettyjen muiden toimien yhteydessä myönnettyyn tukeen. (13) Tällä asetuksella olisi myönnettävä poikkeus pienille ja keskisuurille yrityksille myönnetylle tuelle riippumatta siitä, missä yritykset sijaitsevat. Investoinnit ja työpaikkojen luominen voivat edistää yhteisön vähemmän suotuisien alueiden taloudellista kehitystä. Tällaisten alueiden pienet ja keskisuuret yritykset kärsivät sekä sijaintiinsa liittyvistä rakenteellisista haitoista että kokoonsa liittyvistä ongelmista. Tämän vuoksi tukialueille sijoittautuneisiin pieniin ja keskisuuriin yrityksiin on asianmukaista soveltaa korkeampia tuen enimmäisintensiteettejä. (14) Jotta pääomaa ei aseteta etusijalle suhteessa työvoimaan, tässä asetuksessa olisi säädettävä mahdollisuudesta mitata investointituki joko investointikustannusten perusteella tai investointihankkeen toteuttamiseen liittyvien uusien työpaikkojen aiheuttamien kustannusten perusteella. (15) Maailman kauppajärjestön (WTO) tukia ja tasoitustulleja koskevan sopimuksen(7) perusteella tällä asetuksella ei myönnetä poikkeusta vientituelle tai tuelle, jolla suositaan kotimaisia tuotteita tuontituotteiden kustannuksella. (16) Ottaen huomioon tarve löytää asianmukainen tasapaino tuetulla alalla tapahtuvan kilpailun vääristymisen minimoinnin ja tämän asetuksen tavoitteiden saavuttamisen välillä on aiheellista säätää, että tällä asetuksella ei myönnetä poikkeusta yksittäiselle tuelle, joka ylittää vahvistetun enimmäismäärän riippumatta siitä, myönnetäänkö se osana tämän asetuksen nojalla poikkeuksen saanutta tukijärjestelmää, ja vahvistaa tämä enimmäismäärä ottaen huomioon komission tältä alalta ja erityisesti alueellista tukea suurille investointiyrityksille koskevien monialaisten puitteiden(8) soveltamisesta saama kokemus. (17) Jotta varmistetaan, että tuki on tarpeen ja edistää tietyn toiminnan kehittämistä, tässä asetuksessa ei olisi myönnettävä poikkeusta tuelle, jota myönnetään sellaiseen toimintaan, jota tuensaaja harjoittaisi jo pelkissä markkinaolosuhteissa. (18) Tällä asetuksella ei olisi myönnettävä poikkeusta tuen kasautuessa muun valtiontuen, mukaan lukien kansallisten, alueellisten tai paikallisten viranomaisten myöntämä tuki, tai yhteisön avustusten kanssa siten, että kasautuminen ylittää vahvistetut enimmäismäärät. (19) Avoimuuden ja tehokkaan seurannan varmistamiseksi asetuksen (EY) N:o 994/93 3 artiklan mukaisesti on asianmukaista vahvistaa vakiokaava, jonka mukainen tiivistelmä jäsenvaltion on toimitettava komissiolle aina, kun tukiohjelma otetaan käyttöön tai tällaiseen ohjelmaan kuulumaton yksittäinen tuki myönnetään, tarkoituksena julkaista se Euroopan yhteisöjen virallisessa lehdessä. Samoista syistä on asianmukaista laatia säännöt, jotka koskevat asiakirjoja, joita jäsenvaltioiden on säilytettävä tämän asetuksen nojalla poikkeuksen saaneesta tuesta; komission on aiheellista vahvistaa erityiset vaatimukset, joita sovelletaan jäsenvaltioiden komissiolle antamaan vuosikertomukseen, mukaan lukien tietojen toimittaminen sähköisessä muodossa, koska tarvittava teknologia on laajalti saatavissa. (20) Ottaen huomioon komission kokemuksen tällä alalla ja erityisesti taajuuden, jolla valtiontukipolitiikkaa on yleensä tarkistettava, on asianmukaista rajoittaa tämän asetuksen soveltamisaika viiteen vuoteen. Jos tämän asetuksen voimassaoloaika päättyy ilman että sitä pidennetään, sanottuihin ohjelmiin, joihin on jo myönnetty poikkeus tämän asetuksen nojalla, olisi poikkeusta jatkettava kuudella kuukaudella asetuksen (EY) N:o 994/98 4 artiklan mukaisesti, ON ANTANUT TÄMÄN ASETUKSEN: 1 artikla Soveltamisala 1. Rajoittamatta EY:n perustamissopimuksen nojalla annettujen erityisten yhteisön asetusten tai direktiivien soveltamista valtiontukien myöntämiseen tietyillä aloilla, tätä asetusta sovelletaan pienille ja keskisuurille yrityksille myönnettyyn tukeen kaikilla aloilla. 2. Tätä asetusta ei sovelleta: a) perustamissopimuksen liitteessä I lueteltujen tuotteiden tuottamiseen tai jalostamiseen taikka kaupan pitämiseen; b) vientiin liittyvän toiminnan tukeen, nimittäin tukeen, joka välittömästi liittyy viennin määrään, jakeluverkon perustamiseen ja toimintaan tai muihin vientitoimintaan liittyviin juokseviin kustannuksiin. 2 artikla Määritelmät Tässä asetuksessa tarkoitetaan: a) "tuella" toimenpiteitä, jotka täyttävät kaikki perustamissopimuksen 87 artiklan 1 kohdassa asetetut tunnusmerkit; b) "pienillä ja keskisuurilla yrityksillä" yrityksiä, kuten ne määritellään liitteessä I; c) "investoinnilla aineelliseen omaisuuteen" investointia käyttöomaisuuteen uuden laitoksen perustamiseksi, olemassa olevan laitoksen laajentamiseksi tai sellaisen toiminnan aloittamiseksi, joka merkitsee perusteellista muutosta olemassa olevan laitoksen valmistamaan tuotteeseen tai tuotantoprosessiin (erityisesti rationalisoinnilla, monipuolistamisella tai nykyaikaistamisella). Investointi käyttöomaisuuteen ottamalla haltuun laitos, joka on suljettu tai olisi suljettu, jollei sitä olisi ostettu, olisi katsottava myös investoinniksi aineelliseen omaisuuteen; d) "investoinnilla aineettomaan omaisuuteen" investointia tekniikansiirtoon patenttioikeuksien, käyttölupien, taitotiedon tai patentoimattoman teknisen tietämyksen hankintaa; e) "tuen bruttointensiteetillä" tuen määrää ilmaistuna prosentteina hankkeen tukikelpoisista kustannuksista. Käytettävät luvut on esitettävä välittömien verojen vähentämistä edeltävinä lukuina. Jos tuki myönnetään muussa muodossa kuin avustuksena, tuen määräksi katsotaan tuen avustusekvivalentti. Useammassa erässä maksettava tuki diskontataan myöntämishetken arvoon. Diskonttauksessa ja edulliseen lainaan sisältyvän tuen määrän laskemisessa käytettävä korkotaso on myöntämishetkellä sovellettava viitekorko; f) "tuen nettointensiteetillä" tuen määrää ilmaistuna prosentteina hankkeen tukikelpoisista kustannuksista; g) "työntekijöiden määrällä" vuosityöyksiköiden (VTY) määrää, eli vuoden aikana kokopäivätyössä olleen henkilöstön määrää; osa-aikatyö sekä kausityö ovat osia vuosityöyksiköistä. 3 artikla Alustavat edellytykset poikkeukselle 1. Ohjelman ulkopuolinen tuki, joka täyttää kaikki edellytykset, on yhteismarkkinoille soveltuva perustamissopimuksen 87 artiklan 3 kohdan mukaisesti ja se on vapautettu perustamissopimuksen 88 artiklan 3 kohdan mukaisesta ilmoittamisvelvollisuudesta tämän asetuksen nojalla edellyttäen, että ohjelmassa on nimenomainen viittaus tähän asetukseen ja ohjelmassa mainitaan tämän asetuksen täydellinen nimi ja tiedot Euroopan yhteisöjen virallisessa lehdessä julkaisemisesta. 2. Tukiohjelmat, jotka täyttävät kaikki edellytykset, ovat yhteismarkkinoille soveltuvia perustamissopimuksen 87 artiklan 3 kohdan mukaisesti ja ne on vapautettu perustamissopimuksen 88 artiklan 3 kohdan mukaisesta ilmoittamisvelvollisuudesta tämän asetuksen nojalla edellyttäen, että: a) tuki, joka myönnetään sellaisen ohjelman mukaisesti, täyttää kaikki tämän asetuksen edellytykset; b) ohjelmassa edellytetään, että kaikki tuki, joka myönnetään sen mukaisesti, täyttää kaikki tämän asetuksen edellytykset; c) ohjelmassa on nimenomainen viittaus tähän asetukseen ja ohjelmassa mainitaan tämän asetuksen täydellinen nimi ja tieodt Euroopan yhteisöjen virallisessa lehdessä julkaisemisesta. 4 artikla Investointi 1. Investointi aineelliseen tai aineettomaan omaisuuteen yhteisössä tai sen ulkopuolella soveltuu yhteismarkkinoille perustamissopimuksen 87 artiklan 3 kohdassa tarkoitetulla ja vapautetaan perustamissopimuksen 88 artiklan 3 kohdassa määrätystä ilmoitusvelvollisuudesta, jos se täyttää 2-6 kohdassa vahvistetut edellytykset. 2. Tuen bruttointensiteetti ei ole enempää kuin: a) 15 prosenttia pienten yritysten osalta; b) 7,5 prosenttia keskisuurten yritysten osalta. 3. Jos investointi toteutetaan aluetukeen oikeutetuilla alueilla, tuen intensiteetti ei ylitä komission kullekin jäsenvaltiolle hyväksymässä kartassa määritettyä alueellisen investointituen tasoa enemmän kuin: a) 10 prosenttiyksikköä brutto 87 artiklan 3 kohdan c alakohdan soveltamisalaan kuuluvilla alueilla, jos tuen intensiteetti ei kokonaisuudessaan ole enemmän kuin 30 prosenttia netto; tai b) 15 prosenttiyksikköä brutto 87 artiklan 3 kohdan a alakohdan soveltamisalaan kuuluvilla alueilla, jos tuen intensiteetti ei kokonaisuudessaan ole enemmän kuin 65 prosenttia netto. Korkeampaa aluetuen enimmäisintensiteettiä sovelletaan vain, jos tuen myöntämisen edellytyksenä on, että investointi säilytetään tukea saavalla alueella vähintään viiden vuoden ajan ja että tuensaaja osallistuu sen rahoitukseen vähintään 25 prosentilla. 4. Edelllä 2 ja 3 kodassa vahvistettuja raja-arvoja sovelletaan tuen intensiteettiin, joka lasketaan joko prosentteina investoinnin tukikelpoisista kustannuksista tai prosentteina investoinnin toteuttamisella luotujen työpaikkojen palkkakustannuksista (tuki työpaikkojen luomiseen) tai näiden yhdistelmänä, jos tuki ei ole suurempi kuin vain toista näistä laskutavoista soveltamalla saatu suurin mahdollinen tuen määrä. 5. Jos tuki lasketaan investointikustannusten perusteella, aineellisen investoinnin tukikelpoisiksi kustannuksiksi katsotaan maa-alueisiin, rakennuksiin, koneisiin ja laitteisiin tehtyihin investointeihin liittyvät kustannukset. Liikenteen alalla siirrettävät ja liikkuvat kuljetusyksiköt eivät kuulu tukikelpoisiin kustannuksiin. Aineettomien investointien tukikelpoisiksi kustannuksiksi katsotaan teknologian hankintaan liittyvät kustannukset. 6. Jos tuki lasketaan luotujen työpaikkojen perusteella, tuen määrä ilmaistaan prosentteina luotujen työpaikkojen kahden vuoden palkkakustannuksista seuraavin edellytyksin: a) työpaikkojen luomisen on oltava sidoksissa aineelliseen tai aineettomaan omaisuuteen tehtävän investointihankkeen toteuttamiseen. Työpaikat on luotava kolmen vuoden kuluessa investoinnin toteuttamisesta; b) sen on johdettava kyseisen laitoksen työntekijöiden nettomäärän lisääntymiseen viimeisen 12 kuukauden keskiarvoon verrattuna; ja c) luodut työpaikat on säilytettävä vähintään kahden vuoden ajan. Jos sovelletaan aluetuen enimmäisintensiteettejä, tämä aika on viisi vuotta. 5 artikla Neuvonta ja muut palvelut ja toimet Pienille ja keskisuurille yrityksille myönnetty tuki, joka täyttää seuraavat edellytykset, katsotaan perustamissopimuksen 87 artiklan 3 kohdassa tarkoitetulla tavalla yhteismarkkinoille soveltuvaksi ja vapautetaan perustamissopimuksen 88 artiklan 3 kohdassa määrätystä ilmoitusvelvollisuudesta: a) ulkopuolisten konsulttien tarjoamille palveluille bruttona myönnetty tuki ei saa yliittää 50:tä prosenttia palvelujen hinnasta. Kyseiset palvelut eivät saa olla jatkuvia tai määräaikaisia eivätkä liittyä yrityksen tavanomaisen toiminnan kustannuksiin, kuten tavanomainen veroneuvonta, säännölliset oikeuspalvelut tai mainonta; b) messuihin ja näyttelyihin osallistumiselle bruttona myönnetty tuki ei saa ylittää 50:tä prosenttia messu- tai näyttelyosaston vuokraamisesta, pystyttämisestä ja hoitamisesta aiheutuvista kustannuksista. Tätä poikkeusta sovelletaan ainoastaan silloin kun yritys osallistuu ensimmäistä kertaa tietyille messuille tai tiettyyn näyttelyyn. 6 artikla Suuren yksittäisen tuen myöntäminen Tällä asetuksella ei myönnetä poikkeusta yksittäisen tuen myöntämiseen, jos toinen seuraavista perusteista täyttyy: a) hankkeen kokonaiskustannukset ovat vähintään 50 miljoonaa euroa ja tuen intensiteetti vähintään 50 prosenttia kyseisellä alueella sovellettavasta tuen enimmäisintensiteetistä ja tuki luotua työpaikkaa kohden on vähintään 40000 euroa; tai b) tuki on yhteensä vähintään 50 miljoonaa euroa. 7 artikla Tuen tarpeellisuus Tällä asetuksella myönnetään poikkeus ainoastaan, jos jäsenvaltio saa tuensaajan tukihakemuksen ennen kuin tuetun hankkeen toteuttaminen aloitetaan taikka jos on säädetty verolainsäädäntöä tai vastaavaa lainsäädäntöä, jossa vahvistetaan periaatteellinen laillinen oikeus tukeen ilman jäsenvaltion harkintavaltaa. 8 artikla Tuen kasautuminen 1. Edellä 4, 5 ja 6 artiklassa vahvistettuja tuen enimmäisintensiteettejä sovelletaan riippumatta siitä, onko tuettu hanke rahoitettu kokonaan valtion varoin vai onko se osittain yhteisön rahoittama. 2. Tuki, jolle myönnetään poikkeus tällä asetuksella, ei saa kasautua muiden perustamissopimuksen 87 artiklan 1 kohdassa tarkoitettujen valtiontukien tai muiden yhteisön tukien kanssa, jos tuen kasautuminen johtaa tässä asetuksessa vahvistetun tuen intensiteetin ylittymiseen. 9 artikla Avoimuus ja seuranta 1. Jäsenvaltioiden on täytäntöönpannessaan tukiohjelman tai myöntäessään tukiohjelmiin sisältymätöntä yksittäistä tukea, jolle myönnetään poikkeus tällä asetuksella, toimitettava komissiolle 10 työpäivän kuluessa Euroopan yhteisöjen virallisessa lehdessä julkaisemista varten tiivistelmä tällaista tukijärjestelmää tai yksittäistä tukea koskevista tiedoista liitteessä II vahvistetun kaavan mukaan. 2. Jäsenvaltioiden on säilytettävä yksityiskohtaiset asiakirjat tämän asetuksen nojalla poikkeuksen saaneista tukijärjestelmistä, tällaisista järjestelmistä myönnetyistä yksittäisistä tuista ja tämän asetuksen nojalla poikkeuksen saaneista yksittäisistä tuista, jotka eivät sisälly voimassa oleviin tukijärjestelmiin. Näiden asiakirjojen on sisällettävä kaikki tarvittavat tiedot sen osoittamiseksi, että tässä asetuksessa vahvistetut edellytykset poikkeuksen myöntämiselle täytetään. Jäsenvaltioiden on säilytettävä yksittäistä tukea koskevat asiakirjat kymmenen vuoden ajan tuen myöntämispäivästä ja tukijärjestelmiä koskevat asiakirjat kymmenen vuoden ajan siitä päivästä, jolloin viimeinen yksittäinen tuki on myönnetty järjestelmästä. Kirjallisesta pyynnöstä asianomaisen jäsenvaltion on toimitettava komissiolle 20 työpäivän kuluessa tai vahvistetun pidemmän ajan kuluessa tiedot, joita komissio pitää tarpeellisina sen arvioimiseksi, onko tämän asetuksen edellytyksiä noudatettu. 3. Jäsenvalitoiden on laadittava kertomus tämän asetuksen soveltamisesta jokaisen kokonaisen tai osittaisen kalenterivuoden ajalta, jona sitä sovelletaan, liitteessä III vahvistetun kaavan mukaisesti ja myös sähköisessä muodossa. Jäsenvaltioiden on toimitettava kertomus viimeistään kolmen kuukauden kuluttua sen ajanjakson päättymisestä, jota kertomus koskee. 10 artikla Voimaantulo ja voimassaoloaika 1. Tämä asetus tulee voimaan kahdentenakymmenentenä päivänä sen jälkeen kun se on julkaistu Euroopan yhteisöjen virallisessa lehdessä, ja se on voimassa viisi vuotta. 2. Tämän asetuksen nojalla poikkeuksen saaneiden tukiohjelmien poikkeuslupa jatkuu kuuden kuukauden sopeutumiskauden ajan tämän asetuksen voimassaoloajan päättymisen jälkeen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä ... Komission puolesta ... Komission jäsen (1) EYVL L 142, 14.5.1998, s. 1. (2) EYVL C 89, 28.3.2000, s. 15. (3) EYVL C 213, 23.7.1996, s. 4. (4) EYVL C 74, 10.3.1998, s. 9. (5) EYVL L 107, 30.4.1996, s. 4. (6) Ks. alaviite 3. (7) EYVL L 336, 23.12.1994, s. 156. (8) EYVL C 107, 7.4.1998, s. 7. LIITE I Pienten ja keskisuurten yritysten määritelmä (ote pienten ja keskisuurten yritysten määritelmästä 3 päivänä huhtikuuta 1996 annetusta komission suosituksesta, EYVL L 107, 30.4.1996, s. 4) 1 artikla 1. Pienet ja keskisuuret yritykset, jäljempänä "pk-yritykset", määritellään yrityksiksi, - palveluksessa on vähemmän kuin 250 työntekijää ja - joiden - vuosiliikevaihto on enintään 40 miljoonaa ecua - tai taseen loppusumma on enintään 27 miljoonaa ecua - ja jotka täyttävät 3 kohdassa määritellyn perusteen riippumattomuudesta. 2. Kun on tarpeen tehdä ero pienten ja keskisuurten yritysten välillä, "pieni yritys" määritellään yritykseksi, - jonka palveluksessa on vähemmän kuin 50 työntekijää ja - jonka - vuosiliikevaihto on enintään 7 miljoonaa ecua - tai taseen loppusumma on enintään 5 miljoonaa ecua - ja joka täyttää 3 kohdassa määritellyn perusteen riippumattomuudesta. 3. Riippumattomia yrityksiä ovat ne yritykset, joiden pääomasta tai äänivaltaisista osakkeista 25 prosenttia tai enemmän ei ole yhden sellaisen yrityksen omistuksessa tai sellaisten yritysten yhteisomistuksessa, joihin ei voida soveltaa tilanteen mukaan joko pk-yrityksen tai pienen yrityksen määritelmää. Täma kynnysarvo voidaan ylittää kahdessa seuraavassa tapauksessa: - jos yritys on julkisten sijoitusyhtiöiden, riskipääomayhtiöiden tai sijoittavien laitosten omistuksessa edellyttäen, että nämä eivät yksin tai yhdessä valvo yritystä, - jos yrityksen pääoma on jakautunut siten, että sen omistuksen määrittäminen ei ole mahdollista, ja jos yritys vakuuttaa voivansa täydellä syyllä olettaa, ettei 25 prosentin suuruinen tai suurempi osuus yrityksestä ole yhden sellaisen yrityksen omistuksessa tai sellaisten yritysten yhteisomistuksessa, joihin ei voida soveltaa tilanteen mukaan joko pk-yrityksen tai pienen yrityksen määritelmää. 4. Laskettaessa 1 ja 2 kohdassa tarkoitettuja kynnysarvoja on siten tarpeen laskea yhteen asiaankuuluvat luvut kyseisen yrityksen ja kaikkien sen suoraan tai epäsuorasti 25 prosentin suuruisen tai suuremman pääoma- tai äänimääräosuuden perusteella hallitsemien yritysten osalta. 5. Jos on tarpeen erotella mikroyritykset muista pk-yrityksistä, mikroyrityksiksi katsotaan yritykset, joiden palveluksessa on vähemmän kuin kymmenen työntekijää. 6. Kun yritys tilinpäätöksen päivämääränä ylittää tai alittaa henkilöstömäärää koskevat kynnykset tai rahamääräiset ylärajat, yrityksen olisi saatava tai menetettävä pk-yrityksen, keskisuuren yrtiyksen, pienen yrityksen tai mikroyrityksen asema ainoastaan siinä tapauksessa, että ylitys tai alitus toistuu kahden peräkkäisen tilivuoden aikana. 7. Henkilöstön enimmäismäärä vastaa vuosityöyksiköiden (VTY) määrää, toisin sanoen kokopäiväisten työntekijöiden määrää yhden vuoden aikana, jolloin osa-aikaiset ja kausityöntekijät vastaavat VTY:n osia. Viitteenä käytettävä vuosi on viimeisin hyväksytty tilikausi. 8. Liikevaihdon ja taseen loppusumman osalta kynnykset koskevat viimeisintä hyväksyttyä tilikautta. Sellaisten vastikään perustettujen yritysten osalta, joiden kirjanpitoa ei vielä ole hyväksytty, kynnykset on määritettävä tilikauden kuluessa tehdyn luotettavan arvion perusteella. LIITE II Kaava, jonka mukaan on toimitettava tiivistelmä kaikista tämän asetuksen nojalla käyttöön otetuista tukijärjestelmistä tai myönnetyistä tukijärjestelmiin sisältymättömistä yksittäisistä tuista >PIC FILE= "C_2000089FI.002102.EPS"> LIITE III Komissiolle toimitettavan määräaikaiskertomuksen kaava EY:n perustamissopimuksen mukaista voimassa olevaa valtiontukea, neuvoston asetusta (EY) N:o 994/98 sovellettaessa annetun asetuksen nojalla poikkeuksen saanutta tukea sekä Maailman kauppajärjestön tukia ja tasoitustulleja koskevan sopimuksen mukaista tukea koskevan vuosikertomuksen yhteinen malli PERUSTELUT Jäsenvaltioita neuvotana käyttämään näitä kaavoja EY:n perustamissopimuksen 88 artiklan 1 kohdassa ja neuvoston asetuksen (EY) N:o 994/98 nojalla annetuissa ryhmäpoikkeusasetuksissa tarkoitetun ilmoitusvelvollisuutensa täyttämiseen. Kaavat on sopeutettu näitä kahta velvollisuutta vastaaviksi, ja ne korvaavat kirjeellä 22 päivältä helmikuuta 1994 jäsenvaltioille lähetetyn kaavan. Maailman kauppajärjestön (WTO) tukia ja tasoitustulleja koskevan sopimuksen 25 artiklassa asetetun ilmoitusvelvollisuuden osalta on käytettävä edelleen WTO:n hyväksymiä lomakkeita. Kertomukset olisi toimitettava myös sähköisessä muodossa. Voimassa oleva valtiontuki ja poikkeuksen saaneet tukijärjestelmät Yksinomaan komissiolle tarkoitetut tiedot voimassa olevasta valtiontuesta ja poikkeuksen saaneista tukijärjestelmistä sisältyvät yhteisen kaavan A osaan. Tämä osa voidaan täyttää millä tahansa Euroopan unionin virallisella kielellä. Tukia ja tasoitustulleja koskeva sopimus Tukia ja tasoitustulleja koskevan sopimuksen 25 artiklan nojalla vaaditut tiedot, joista lähetetään jäsenvaltioiden puolesta jäljennös WTO:lle, sisältyvät yhteisen kaavan B osaan. Tämä osa on täytettävä jollakin WTO:n virallisista kielistä, eli englanniksi, ranskaksi tai espanjaksi. A OSA: EY:n perustamissopimuksen 88 artiklan 1 kohdan nojalla vaaditut tiedot tukijärjestelmästä (A osaan sisältyviä tietoja ei toimiteta WTO:lle ja se voidaan täyttää millä tahansa Euroopan unionin virallisella kielellä). A.1. YKSITYISKOHTAISEN VUOSIKERTOMUKSEN KAAVA (ei sovelleta) A.2. KAAVA YKSINKERTAISTETUSTA VUOSIKERTOMUKSESTA, JOKA ON TOIMITETTAVA KAIKISTA VOIMASSA OLEVISTA TUKIJÄRJESTELMISTÄ, JOITA EI OLE ILMOITETTU A.1 KOHDAN NOJALLA, JA KAIKISTA POIKKEUKSEN SAANEISTA TUKIJÄRJESTELMISTÄ Nopeutetun hyväksymismenettelyn piiriin kuuluvien uusien tukijärjestelmien tai sellaisten tukijärjestelmien osalta, joiden vuositalousarvio ei ylitä 5:tä miljoonaa euroa, annetaan vain 1, 2.1, 2.2.1 ja 2.2.2 kohdassa vaaditut tiedot (yksinkertaistettu kertomus). 1. Tukiohjelman nimike alkukielellä 2. Tukiohjelmaan liittyvät kustannukset Jokaisesta tukiohjelmaan liittyvästä tukitoimenpiteestä (esimerkiksi avustus, halpakorkoinen laina, takaus) on toimitettava erilliset tiedot. Tietoja on toimitettava myös kustannuksista tai maksusitoumuksista, tulon menetyksistä ja muista tuen myöntämiseen liittyvistä taloudellisista seikoista (esimerkiksi laina-aika, korkotuki, maksamaton osuus lainasta vähennettynä perityillä määrillä, maksamaton osuus takauksista vähennettynä takauspalkkiolla ja perityillä määrillä). Poikkeuksen saaneen yleisen koulutustuen osalta on toimitettava todisteita siitä, että koulutus voidaan luokitella luonteeltaan yleiseksi. Nämä kustannuksia kuvaavat tiedot on toimtettava seuraavasti: 2.1 Vuoden n osalta toimitetaan kustannusarvio tai arvio verotulojen menetyksestä. 2.2 Vuoden n-1 osalta ilmoitetaan: 2.2.1 Annettujen maksusitoumusten arvo tai arvio verotulojen menetyksestä uusien tukihankkeiden osalta ja toteutuneet maksut uusien ja nykyisten hankkeiden osalta. 2.2.2 Uusien tuensaajien ja uusien tukihankkeiden määrä sekä arvio luotujen tai säilytettyjen työpaikkojen määrästä. 2.2.3 (ei sovelleta) 2.2.4 (ei sovelleta) 3. Vuoden aikana tehdyt (hallinnolliset tai muut) muutokset.